دولت باشقانی رجب طیب اردوغان ناتو باش کاتیبی ینس ایستولتنبرگ ایله تلفوندا گؤروشوب.
اردوغان، باش کاتیبه، میللی امنیتیمیزی قوروماق اوچون هر جور تدبیری آلیریق دئدی.
پرزیدنت قایناق‌لارین‌دان الده ائدیلن معلوماتا گؤره‌گؤروشمه‌ده، داعش ایله موباریزه قلوبال کوالیسیون سؤزچوسونون سوریه‌نین شمالیندا، بؤلوچو ترور تشکیلاتی پ.ک.ک /پ.ی.د فاکتورلاری سؤزده "سوریه مرز امنیتی گوجو تاسیس ائدیله‌جگی ایستیقامتین‌دکی آچیقلاماسی اوزرینده دایانیلیب.
پرزیدنت اردوغان، بئله بیر سؤزده گوج یارادیلماسی‌نین اصلا قبول ائدیله بیلمیه‌جگینی وورغولاییب.
بئله بیر تشببوسون سوریه‌نین بیرلیگینه و ثابت‌لیگینه خیدمت ائتمیه‌جگینی قید ائدن پرزیدنت اردوغان، بعضی موتتفیق‌لرین ترور تشکیلاتلارییلا امکداش‌لیق ائتمه‌لرینی آنلاماغین مومکون اولمادیغینا دا دقت چکدی.
پرزیدنت اردوغان، سوریه‌دکی سون حادثه‌لر قارشیسیندا تورکیه‌نین اولوسلار آراسی حقوق‌دان ایره‌لی گلن حاق‌لاری چرچیوه‌سینده میلی امنیتینی محافظه اوچون لازیمی هر جور تدبیری آلاجاغینی خاطیرلادیب.
مسئله ایله باغلی ناراحات‌لیق‌لارا حاق وئردیک‌لرینی بیل‌دیرن ناتو باش کاتیبی ایستولتنبرگ ایسه تورکیه‌نین اؤزونو ترور تورکیه‌لریندن‌ قوروماسی‌نین ان طبیعی حاقی اولدوغونا ایشاره ائدیب.
تورکیه‌نین ناتو اوچون اهمیت‌لی بیر اؤلکه اولدوغونا توخونان استولتنبرگ، سوریه‌نین شمالیندا سؤزو ائدیلن نوع‌دن بیر سؤزده گوج یارادیلماسی باره‌ده اونونلا دانیشلمادیغینی سؤیله‌دی.
جمهورباشقانی رجب طیب اردوغانین تورکیه‌نین مرزی‌نین همن خاریجینده بیر ترور گوجو یارادیلماسینا تاماشاچی قالمایاجاغینی آمریکا مقاملارینا هر سویه‌ده ایضاح ائتمه‌یه داوام ائدجگینی قید ائتدیگی گؤروشمه‌ده ناتو باش کاتیبی ینس استولتنبرگ‌ین ده پروبلمین حلّی اوچون موتتفیق‌لر آراسیندا آچیق دیالوقون اهمیتینه دقتی چکدیگی اؤیرنیلدی
